Ամփոփելով խորհրդակցությունը՝ մարզպետ Գագիկ Միրիջանյանը շնորհակալություն է հայտնել Արսեն Թորոսյանին ճանաչողական այցով մարզի բուժհաստատություններում լինելու և ինը շտապ օգնության մեքենա առաջիկայում տրամադրելու համար: Անդրադառնալով առողջապահության ոլորտին՝ մարզպետը ևս մեկ անգամ շեշտել է, որ այն իր համար թիրախային է և գտնվում է իր ամենօրյա ուշադրության կենտրոնում: Համակարգում հաջողությունների հասնելու առումով էլ նա կարևորել է օրենքի շրջանակում, բաց և թափանցիկ գործելաոճով աշխատելու հանգամանքը: